CELEX: 62008TN0380
Language: et
Date: 2008-09-09 00:00:00
Title: Kohtuasi T-380/08: 9. septembril 2008 esitatud hagi — Madalmaad versus komisjon

8.11.2008   
            
            
               ET
            
            
               Euroopa Liidu Teataja
            
            
               C 285/51
            
         9. septembril 2008 esitatud hagi — Madalmaad versus komisjon
   (Kohtuasi T-380/08)
   (2008/C 285/92)
   Kohtumenetluse keel: hollandi
   Pooled
   
      Hageja: Madalmaade Kuningriik (esindajad: C. Wissels, M. de Mol)
   
      Kostja: Euroopa Ühenduste Komisjon
   Hageja nõuded
   Hageja palub,
   
               —
            
            
               tühistada komisjoni 30. juuni 2008. aasta otsus SG.E3/MV/psiD(2008)5364,
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Komisjon määras 13. septembril 2006 tehtud otsusega juhtumi nr COMP/38.456– Bituumen (Madalmaad) (1) kohta EÜ artikli 81 rikkumise eest trahvid suurele hulgale tee-ehitusel kasutatavat bituumenit tootvatele, müüvatele ja seda ostnud ettevõtjatele trahvid. Komisjon ei ole selles otsuses esitanud kogu asjakohast teavet. Mitmed avalik-õiguslikud ja eraõiguslikud juriidilised isikud, sh ka hageja kandsid nende ettevõtjate tegevuse tõttu olulist kahju. Kuna asjaomane teave on tekkinud kahju hüvitamiseks äärmiselt vajalik, esitas hageja määruse (EÜ) nr 1049/2001 (2) artikli 6 lõike 1 alusel taotluse 13. septembri 2006. aasta otsusega tervikuna tutvumiseks. Komisjoni 30. juuni 2008. aasta otsusega lükati see taotlus tagasi.
   Oma hagi põhjenduseks toob hageja esile esiteks selle, et vaidlustatud otsus rikub dokumentidele juurdepääsu õigust, mis tuleneb EÜ artiklist 255 koosmõjus määruse (EÜ) nr 1049/2001 artiklitega 1–4.
   Teiseks väidab hageja, et komisjon oleks pidanud avalikustama dokumendi osaliselt määruse (EÜ) nr 1049/2001 artikli 4 lõike 6 kohaselt.
   Kolmandaks rikub vaidlustatud otsus proportsionaalsuse põhimõtet.
   Neljandaks rikub vaidlustatud otsus põhjenduse puudulikkuse tõttu EÜ artiklit 253.
   Viiendaks ja viimaseks rikub vaidlustatud otsus EÜ artiklit 10 koosmõjus proportsionaalsuse põhimõttega.
   
      (1)  Komisjoni 13. september 2006. aasta otsus2007/534/EÜ, mis käsitleb Euroopa Ühenduse asutamislepingu artikli 81 alusel algatatud menetlust (Juhtum nr COMP/F/38.456 — Bituumen (NL)) (teatavaks tehtud numbri K(2006) 4090 all) (ELT 2007, L 196, lk 40).
   
      (2)  Euroopa Parlamendi ja nõukogu 30. mai 2001. aasta määrus (EÜ) nr 1049/2001, määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).